**Expo Tel Aviv** er et messe- og konferansekompleks i Tel Aviv i Israel. Området har flere haller samt to store konferansearenaer, kalt Paviljong 1 og Paviljong 2. Senteret er årlig vertskap for mellom 45 og 60 arrangementer som konserter, utstillinger, messer og konferanser. Årlig besøkstall ligger rundt 2,5 millioner besøkende. Tidligere het senteret Israel Trade Fairs and Convention Center, og siden Tel Aviv Convention Center. Lokalt omtales det ofte som *Gnei Hataarucha* (utstillingsområdet).

Historie
--------

Tel Avivs runde paviljong. Bygget i 1959 og revet i 2010.
Kompleksets historie strekker seg tilbake til 1933, da den første Orient Fair ble holdt i 1933, like ved Tel Aviv havn. Ideen til messen oppsto i 1932, og messen skulle vise frem de teknisk-industrielle prestasjonene til det jødiske samfunnet før opprettelsen av staten Israel.

Etter den første messen i 1933 ble det bygget et permanent messeområde i den nordlige enden av Dizengoff-gaten ved elven Yarkons bredd. Nye messer ble arrangert i 1934 og 1936, og hovedarkitekten bak var Aryeh Elhanani. En flyvende kampel ble Levant Fairs offisielle logo. Richard Kaufmann sto for planen av paviljongen, mens andre arkitekter var Arieh Sharon og Joseph Neufeld. Messepaviljongene ble tegnet i internasjonal stil.

I 1959 ble utstillingsområdet flyttet til sin nåværende plassering på Rokach Boulevard 101, like ved Yarkon park og Universitetet i Tel Aviv. Det nye området ble åpnet med en utstilling som markerte Tel Avivs 50-årsjubileum. I 1983 åpnet et konferansesenter på området, og høsten 2003 ble Paviljong 1 åpnet. Paviljongen har 20 000 kvadratmeter med utstillingsareal, og er det største av sitt slag i Israel.

I 2010 ble den runde paviljongen revet. På samme sted startet i stedet byggingen av et nytt konferansesenter, kalt Paviljong 2 (Bitan 2). Senteret har nærmere 10 000 sitteplasser og ble åpnet i januar 2015. Den nye paviljongen var vertskap for EM i judo 2018 og for Eurovision Song Contest 2019 i mai 2019.

Sentret het en periode Tel Aviv Convention Center (hebraisk: מרכז הירידים - תל אביב), før det skiftet til sitt nåværende navn i 2018.

Referanser
----------

1. ↑  «Arkivert kopi» (PDF). Arkivert fra originalen (PDF) 8. mai 2018. Besøkt 15. september 2018.
2. ↑  «Arkivert kopi» (PDF). Arkivert fra originalen (PDF) 13. juli 2018. Besøkt 15. september 2018.
3. ↑  (EBU), European Broadcasting Union. «EBU - Tel Aviv to host 2019 Eurovision Song Contest». *www.ebu.ch* **(engelsk)**. Besøkt 15. september 2018.
4. ↑  «Tel Aviv Convention Center: Exhibitions & Events». *Tel Aviv Convention Center* **(engelsk)**. Besøkt 15. september 2018.
5. ↑  «Tel Aviv Convention Center (Gnei Hataarucha)». *Secret Tel Aviv* **(engelsk)**. Besøkt 15. september 2018.
6. ↑  «The International style». *www.artlog.co.il*. Arkivert fra originalen 4. mars 2016. Besøkt 25. juni 2018.
7. ↑  «Pavilion 2 opens at Tel Aviv Convention Center». Arkivert fra originalen 26. juni 2018. Besøkt 25. juni 2018.
8. ↑  «Tel Aviv Convention Center: Venue of Endless Opportunities». *Tel Aviv Convention Center* **(engelsk)**. Besøkt 15. september 2018.
9. ↑  «European Judo Championships 2018 Tel Aviv». *EJU.net – European Judo Union*. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 25. juni 2018.  «Arkivert kopi». Arkivert fra originalen 26. juni 2018. Besøkt 15. september 2018.
10. ↑  Evert Groot (13. september 2018). «Tel Aviv to host Eurovision 2019! - Eurovision Song Contest Tel Aviv 2019». *eurovision.tv*. EBU. Besøkt 15. september 2018.

Eksterne lenker
---------------

* Offisielt nettsted Rediger på Wikidata

* (en) Israel Trade Fairs & Convention Center – kategori av bilder, video eller lyd på Commons Rediger på Wikidata

|
|  |
| Forgjenger :**Altice ArenaLisboa**

 | **Eurovision Song Contest Arena**2019 | Etterfølger :**Rotterdam AhoyRotterdam** |

|  |  |
| --- | --- |
| Oppslagsverk/autoritetsdata | VIAF **·** LCCN **·** BNF **·** BNF (data)
 |